Diari Oficial de la Generalitat Valenciana


Sumari del DOGV 5574, del 09-08-2007 (2007/8666)

Notificació a Paula Cristina Alves Martins de la sentència i de la interlocutòria d'aclariment de la sentència dictada en les actuacions del juí ordinari número 460/2006.
--------------------------------------------------------------------------------------------------------------------------------------------------------------------------

### Dades del document

Número de DOGV
:   5574

Data del DOGV
:   09-08-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/8666


Data del document
:   30-05-2007

Organisme emissor
:   Jutjat de Primera Instància Número 18 de València

Tipus de document
:   Edicte

Descriptors 

:   * sistema judicial

Notificació a Paula Cristina Alves Martins de la sentència i de la interlocutòria d'aclariment de la sentència dictada en les actuacions del juí ordinari número 460/2006. [2007/8666]  
Procediment: juí ordinari 460/2006  
Demandant: José Antonio Lacalle Albaladejo  
Procurador: Juan Miguel Alapont Beteta  
Demandada: Paula Cristina Alves Martins  
Jorge Granel Rodríguez, secretari judicial del Jutjat de Primera Instància número 18 de València, fa saber:  
Que en el juí a què es fa referència al marge s'han dictat les resolucions el text de les quals, literalment, diuen així:  
«Sentència número 77/2007  
València, 30 de març de 2007  
José Antonio Mora Alarcón, magistrat jutge del Jutjat de Primera Instància número 18 de València, ha vist i oït les presents actuacions de juí ordinari seguides amb el número 460/2006, a instància de José Antonio Lacalle Albadalejo, representat pel procurador Juan Miguel Alapont Beteta, contra Paula Cristina Alves Martins, i han resultat els següents:  
Decisió  
Que amb l'estimació de la demanda interposada per José Antonio Lacalle Albadalejo, contra Paula Cristina Alves Martins, declare:  
a) Que José Antonio Lacalle Albadalejo és fill de José Lacalle Pronce i de María Albadalejo Pardo i, per tant, hereu forçós d'ambdós causants.  
b) Que es declara anul·lada i sense valor ni cap efecte l'acta de notorietat atorgada davant el notari de València Miguel Maldonado Chiarri, el dia 26 d'abril de 2004, mitjançant la qual es va declarar hereu abintestat de la seua esposa José Lacalle Ponce, ja que és contrària a l'herència que per part de sa mare, pertany totalment al demandant.  
c) Que es declara que l'escriptura d'herència atorgada per la demandada Paula Cristina Alves Martins, davant el notari de València Eduardo Llagaria Vidal, el dia 6 de maig de 2005, amb el número 1272 del seu protocol, així com la inscripció registral 6a herència relativa a la finca situada al Perellonet (València) carrer de les Goles, 127, edifici Heliomar, 4a planta, apartament porta 53, inscrita al foli 169, tom 1.478, llibre 45, finca registral número 10.360, del Registre de la Propietat número 11 de València, és nul·la de ple dret i s'acorda oficiar al Registre esmentat de conformitat amb esta declaració.  
d) Es declara anul·lada, sense valor i cap efecte, la disposició patrimonial del testament atorgat davant el notari de Boadilla del Monte, Gonzalo Sauca Polanco, el 10 de juliol de 2002, amb el número 1.734 dels protocol, i en concret la institució d'herència a la totalitat dels seus béns, drets i accions de la demandada, Paula Cristina Alves Martins. L'herència del difunt José Lacalle Ponce passa a l'actor, atés que és únic i universal hereu forçós d'este.  
e) Es condemna la demandada Paula Cristina Alves Martins a lliurar al demandant, José Lacalle Ponce, la finca que per herència dels seus causants li correspon, situada al Perellonet (València), carrer de les Goles, 127, edifici Heliomar, 4a planta, apartament porta 53, inscrita al foli 169, tom 1.478, llibre 45, finca registral número 10.360, del Registre de la Propietat número 11 de València, i qualsevol altre bé o dret que, pel fet de trobar-se en poder seu i com resultat de qualsevol títol, pertanga a l'herència dels seus pares.  
f) Condemne la demandada a la rendició de tots els fruits que s'hagen percebut i a retornar al demandant l'import dels percebuts indegudament des de la mort de José Lacalle Ponce, en la quantia que es fixe en execució de sentència.  
S'imposen les costes del present procediment a la part demandada.  
Contra la present resolució s'hi pot interposar un recurs d'apel·lació en el termini de cinc dies per a davant l'Audiència Provincial de conformitat amb el que disposen els articles 457 i següents de la Llei d'Enjudiciament Civil 1/2000.  
Esta és la meua sentència, que pronuncie, mane i firme».  
«Interlocutòria  
València, 12 de maig de 2007  
Atesa la diligència la anterior  
Antecedents de fet  
Únic. Que a través d'un escrit de la representació de José Antonio Lacalle Albadalejo, de data 20 d'abril d'enguany, es va sol·licitar l'aclariment i la correcció d'errades de la sentència d'este Jutjat, de data 30 de març de 2007, dictada en este procés.  
Dispose: s'aclarix la sentència dictada en data 30 de març d'enguany, en el sentit que els apartats c) i e) de la decisió de la sentència esmentada s'amplien en tots els seus termes a la finca situada al Perellonet, carrer de les Goles, número 127, edifici Heliomar I, 4a planta, apartament porta 54, inscrit al foli 116, tom 808, llibre 120, finca registral 10.362, també propietat dels pares de l'actor, i en l'apartat e) se substituix el nom del demandant José Lacalle Ponce (causant no demandant) pel de José Antonio Lacalle Albadalejo.  
Contra la present resolució no s'hi pot interposar recurs.  
Esta és la meua interlocutòria, que mana i firma José Antonio Mora Alarcón, magistrat jutge del Jutjat de Primera Instància 18 de València, en done fe».  
Atés el desconeixement de l'actual domicili o residència de la part demandada, Paula Cristina Alves Martins, mitjançant la resolució de data 30 de maig de 2007, el magistrat jutge, de conformitat amb el que disposen els articles 156.4 i 164 de la Llei 1/2000, de la Llei d'Enjudiciament Civil, ha acordat la fixació del present edicte al tauler d'anuncis d'este Jutjat i la publicació en el Diari Oficial de la Comunitat Valenciana, a fi que valga de notificació de la sentència i de la interlocutòria de aclariment a la demandada esmentada.  
València, 30 de maig de 2007.- El secretari judicial: Jorge Granel Rodríguez.